EkBass/fiwiki-20250220-pages-articles huggingface dataset:
Bariumperoksidi

Bariumperoksidi (BaO2) on barium- ja peroksidi-ionien muodostama epäorgaaninen ioniyhdiste. Yhdistettä voidaan käyttää pyrotekniikassa sekä vetyperoksidin ja muiden epäorgaanisten peroksidien valmistamiseen. ==Ominaisuudet== Huoneenlämpötilassa bariumperoksidi on valkoista tai harmahtavaa kiteistä ainetta. Yhdiste liukenee vain vähän veteen. Kidevedettömän bariumperoksidin lisäksi tunnetaan myös kidevedellinen oktahydraatti (BaO2·8H2O). Bariumperoksidi on muiden peroksidien tavoin voimakkaasti hapettava yhdiste ja voi sytyttää orgaanisia materiaaleja palamaan. Kuumennettaessa bariumperoksidia 800-810 °C:n lämpötilaan se hajoaa muodostaen happea ja bariumoksidia. Happoliuokset hajottavat bariumperoksidin muodostaen vetyperoksidia.Patrick M. Dibello, James L. Manganaro, Elizabeth R. Aguinaldo, Tariq Mahmood & Charles B. Lindahl: Barium Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 27.6.2016Norbert Steiner & Wilfried Eul: Peroxides and Peroxide Compounds, Inorganic Peroxides, Kirk-Othmer Encyclopedia of Chemical Technology, John Wiley & Sons, New York, 2001. Viitattu 27.6.2016Harald Jakob, Stefan Leiniger, Thomas Lehmann, Sylvia Jacobi & Sven Gutewort: Peroxo Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2007. Viitattu 27.6.2016 Bariumperoksidi ärsyttää silmiä, ihoa ja hengitysteitä. Viitattu 27.6.2016 :BaO2 \+ 2 H+ → Ba2+ \+ H2O2 ==Valmistus ja käyttö== Bariumperoksidia voidaan valmistaa kuumentamalla bariumoksidia 500-550 °C:n lämpötilaan. Pienen määrän vesihöyryä on todettu katalysoivan reaktiota. Muita tapoja valmistaa yhdistettä ovat bariumkloridin tai -oksidin reaktio vetyperoksidiliuoksen kanssa tai bariumnitraatin ja natriumperoksidin välinen reaktio. :2 BaO + O2 → 2 BaO2 Aikaisemmin bariumperoksidia käytettiin huomattavia määriä vetyperoksidin valmistukseen. Rikkihappo reagoi bariumperoksidin kanssa muodostaen vetyperoksidia ja bariumsulfaattia, joka veteen liukenemattomana saostuu ja voidaan erottaa suodattamalla. Näin muodostui laimea vetyperoksidiliuos. Myös muita peroksideja voidaan valmistaa samankaltaisilla reaktioilla. Muita käyttökohteita ovat ilotulitteiden valmistus, orgaanisissa synteeseissä hapettimena ja valkaisuaineena. ==Lähteet== Luokka:Bariumyhdisteet Luokka:Peroksidit
Kuubankutina

Kuubankutina eli alastrim-rokko on yleisvaarallinen tartuntatauti. Sen aiheuttaja on Orthopox-viruksiin kuuluva Variola minor, joka on isorokkoa aiheuttavan Variola majorin vähemmän patogeeninen rinnakkaiskanta. Isorokon tavoin kuubankutina leviää nopeasti ilmateitse tai kosketustartuntana. Kuubankutinan sairastaminen antaa immuniteetin myös isorokkoa vastaan. Variola minor on Variola-viruksen kannoista harvinaisempi ja kuolleisuudeltaan huomattavasti pienempi. Vaikka kannat ovat sekä patogeneettisesti että itämisajaltaan samankaltaiset, kuubankutinan kuolleisuus jää noin yhteen prosenttiin, kun se isorokolla on keskimäärin 30 prosenttia. Koska kuubankutina heikentää yleiskuntoa selkeästi vähemmän kuin isorokko, siihen sairastuneet pääsevät pikemmin jalkeille ja voivat sen takia myös levittää tartuntaa nopeammin. Tästä syystä Variola minor levisi 1900-luvun alussa monin paikoin viruksen hallitsevaksi kannaksi, minkä ansiosta kuolleisuus nopeasti väheni. Kuubankutina saatiin isorokon tavoin hävitetyksi luonnosta 1960-luvun maailmanlaajuisella kampanjalla. Tauti julistettiin hävitetyksi maapallolta toukokuussa 1980. Luokka:Tartuntataudit
Arlandan lentoaseman rautatieasema

Arlandan lentoaseman rautatieasema () on Arlandabanan-junalinjan asema, joka sijaitsee Arlandan kansainvälisen lentoaseman terminaalien 4 ja 5 välisen Sky Cityn alla. Asemalle liikennöi useita toimijoita,http://www.swedavia.com/arlanda/to-from/train/ kun muita lentoasemalla sijaitsevia kahta asemaa (pohjoinen- ja eteläinen asema) palvelee vain Arlanda Express -juna.https://www.arlandaexpress.com/arlandamap.aspx Asema avattiin liikenteelle 24. marraskuuta 1999.http://www.arlandabanan.se/om-oss/historik/ == Lähteet == == Aiheesta muualla == Luokka:Ruotsin rautatieliikennepaikat
Ruutanajärvi

Ruutanajärvi voi tarkoittaa seuraavia: * Ruutanajärvi eli Ruuttanajärvi, järvi Hämeenlinnan Sudenpesänkankaalla * Ruutanajärvi, lampi Kangasalla * Ruutanajärvi eli Ruutana, järvi Nokian Siurossa * Ruutanajärvi, lampi Orivedellä * Ruutanajärvi, järvi Ylitorniolla Luokka:Järvien täsmennyssivut
Itämeri-sitoumus

Itämeri-sitoumus on Baltic Sea Action Groupin (BSAG) työkalu Itämeren suojeluun ja väline yrityksen vastuullisuusstrategian toteuttamiseksi. Itämeri-sitoumukset ovat BSAG:n kumppanien antamia konkreettisia lupauksia kehittää toimintaansa Itämeri- ja ilmastoystävällisemmäksi tietyn ajanjakson aikana. Sitoumuksia on vuoteen 2023 mennessä annettu yli 300 kappaletta. Itämeri-sitoumuksen voi tehdä yritys tai organisaatio, jolla on suora tai epäsuora vaikutus Itämereen. Mahdollisia sitoumuksentekijöitä löytyy lähes jokaiselta toimialalta. Itämeri-sitoumuksia ovat antaneet keskenään hyvin erilaiset toimijat. Viimeaikaisiin sitoumuksentekijöihin kuuluvat muun muassa merituulivoimayhtiö Eolus, suomalainen suurpanimo Sinebrychoff, Koskenkorvan valmistaja Anora, ruokayhtiöt Fazer, Valio ja Nestlé, sekä metsäyhtiö UPM, energiayhtiö Gasum, muotibrändi Tauko Design ja digitaalisia palveluja suunnitteleva Gofore. Itämeri-sitoumus on väline yrityksen vastuullisuusstrategian toteuttamiseksi ja siitä viestimiseksi. Itämeri- sitoumuksessa yritys määrittelee Itämeri- ja ympäristötavoitteet sekä kertoo, miten se aikoo konkreettisesti toimia tavoitteiden saavuttamiseksi. Itämeri- sitoumuksessa kuvataan myös, miten yrityksen edistymistä seurataan säännöllisesti. BSAG:n vastuullisen liiketoimintaan, ympäristöön ja yhteiskuntaan erikoistuneet asiantuntijat auttavat sitoumuksen tekevää organisaatiota löytämään kehittämisen kohteet ja keinot vaikuttaa Itämeren tilaan. BSAG seuraa kaikkien hyväksymiensä sitoumusten edistymistä ja pitää yhteyttä sitoumuksentekijöihin. ==Lähteet== == Aiheesta muualla == bsag.fi Luokka:Kansainväliset sopimukset Luokka:Itämeri
Nettimusiikki

Nettimusiikki on musiikkia, jota voidaan siirtää Internetistä laitteisiin, jotka tukevat valittua tiedostomuotoa. Näitä laitteita voivat olla esimerkiksi tietokone, MP3-soitin tai älypuhelin. == Kauppoja == Katso artikkeli Nettimusiikkikaupat. == Nettimusiikkia ilmaiseksi == Jotkut artistit sallivat kappaleidensa ilmaisjakelun nettisivustoillaan tai nettimusiikkikaupoissa, usein kuitenkin vain lyhyen, huonolaatuisen näytteen. Esimerkkinä, iTunesin avulla voit kuunnella lyhyen pätkän mistä tahansa kappaleesta ennen ostamista. TorrentFreakin tutkimusten mukaan 38% ruotsalaisista artisteista hyväksyvät kappaleiden nettilevityksen ja -lataamisen ja sanovat sen auttavan uran alkuvaiheessa. Ruotsin rock-yhtye Lamont on hyötynyt nettilevityksestä."Swedish artists want to legalize filesharing" 17 October 2011 == Myyntiennätyksiä == === Yhdistynyt kuningaskunta === Nettimusiikin myyntiä Britanniassa on mitannut Official Charts Company vuodesta 2004, sisältäen pääasiassa Britannian singlelistan vuodesta 2005. Ladatuin kappale Britanniassa on "Happy" (Pharrell Williams) yli 1,8 miljoonalla latauksellaan. === Yhdysvallat === Marraskuussa 2005 myydyin nettisingle yhdysvalloissa oli Gwen Stefanin "Hollaback Girl", jota myytiin yli miljoona kertaa, joten se oli ensimmäinen kappale, joka sai platina-statuksen nettimyynnillään. Lady Gagan "Born this Way" merkittiin julkaisuviikon ladatuimmaksi naisartistin kappaleeksi 2011, rikkoen Taylor Swiftin kappaleen "Today Was a Fairytale" (2010) ennätyksen. Nykyinen ennätys on jälleen Swiftillä kappaleella"We Are Never Ever Getting Back Together" (2012), jota ladattiin 623 000 kertaa julkaisuviikollaan. Keshan single "Tik Tok" (2010) on kaikkien aikojen myydyin nettikappale (15 miljoonaa latausta). Vuonna 2009 Michael Jacksonista tuli ensimmäinen artisti, jonka viikon nettimyynti ylitti miljoonan. === Japani === Vuonna 2006 Recording Industry Association of Japan alkoi antaa sertifikaatteja nettimusiikista, keräämällä tietoja 2000-luvun alusta lähtien. Myydyin kappale on fukushimalaisen lauluyhtyeen Greeeen kappale "Kiseki" (2008), jota oli ladattu neljä miljoonaa kertaa vuosina 2008–2015, === Etelä- Korea === Etelä-Koreassa Gaon Digital Chart on seurannut nettimyyntiä vuodesta 2009. Menestynein kappale heidän mukaansa on Busker Buskersin kappale "Cherry Blossom Ending" (2012), jota oli ladattu 5,9 miljoonaa kertaa vuosina 2012–2015. == Lähteet == Luokka:Äänentoistotekniikka
Virsitaulu

pienoiskuva|Virsitaulu Zoetermeerissa, Alankomaissa Virsitaulu on kirkon seinälle kiinnitetty taulu, johon ennen jumalanpalveluksen alkua merkitään niiden virsien numerot, jotka jumalanpalveluksen tai kirkollisen toimituksen aikana lauletaan. Taulun ansiosta kirkossakävijät voivat laittaa virsikirjan väliin kirjanmerkin paikoilleen etukäteen ja näin nopeuttaa laulun aloittamista. Virsinumerot voivat myös olla painettuina papereille, jotka annetaan kirkossakävijöille ennen jumalanpalveluksen alkamista. Yleensä virsitaululle on merkitty kaikki jumalanpalveluksessa laulettavat virret säkeistöineen. Nykyään on kirkkoihin alkanut ilmestyä elektronisia virsitauluja, joihin heijastetaan kulloinkin vuorossa olevan virren numero, tai eri puolilla kirkkoa olevia näyttöjä, joille voidaan heijastaa luettelona kaikki virsien numerot. == Historia == pienoiskuva|Tuupovaaran kirkon virsitaulu Virsitaulut tulivat käyttöön 1500-luvulla. Alun perin tavallinen käytäntö oli kirjoittaa virren alkusäkeet taululle, mutta 1700-luvun alussa virsikirjan virsien numeroiden kirjoittamisesta tuli yleisempää. Suomessa kirkkoihin tulivat ensimmäiset virsitaulut 1600-luvun lopulla tai 1700-luvun alussa. Vuoden 1701 virsikirjassa, ns. Vanhassa virsikirjassa, virret oli numeroitu ja sen seurauksena numerotaulut yleistyivät kirkoissa. Ruotsi- Suomessa virsitaulu saatettiin varustaa lampeteilla, jotta virsien numerot olisi helpompaa nähdä. Virsitaulujen kehyksiä saatettiin koristella samalla urkujen julkisivun tapaisesti ja tauluja saattoivat kehystää trumpetit, harput tai huilut, soittimet jotka esiintyvät Raamatussa. Uusklassismin aikaan kirkkoihin voitiin hankkia kaksi virsitaulua symmetrian vaatimuksen mukaisesti. Joissakin kirkoissa Ruotsissa ja Suomessa oli ns. lukkarinpenkki kirkon kuorissa tai kuoriaidan reunassa. Se oli koroke, jolla lukkari, veisuunjohtaja istui. Lukkarinpenkissä oli yleensä virsitaulu, jossa oli tilaa yhden virren numerolle, jonka lukkari laittoi näkyville taululle virren alkaessa. == Kuvia virsitauluista == Abcoude8.JPG|Abcoude Sankt Matthaeus Kirke Copenhagen psalms.jpg|Kööpenhamina Interior of St Nicholas, East Kirkby - geograph.org.uk - 431139.jpg|East Kirkby Tablica na numery.jpg|Szopienice == Lähteet == Luokka:Kirkkoarkkitehtuuri Luokka:Jumalanpalvelukset
Wimbledonin tennisturnaus 2016

Vuoden 2016 Wimbledonin tennisturnaus pelattiin 27. kesäkuuta – 10. heinäkuuta 2016 Wimbledonissa, Lontoossa. Se oli kaikkiaan 130. Wimbledonin tennisturnaus ja vuoden kolmas Grand Slam -turnaus. Naisten kaksinpeliturnauksen voitti Serena Williams, jolle mestaruus Wimbledonissa oli jo seitsemäs. Yhteensä tämä oli hänelle 22:s Grand Slam -mestaruus, ja sillä hän nousi tasoihin avoimella aikakaudella kaikkien aikojen tilastossa ykkössijaa pitäneen Steffi Grafin rinnalle. Miesten kaksinpeliturnauksen voitti Andy Murray, jolle Wimbledonin mestaruus oli toinen urallaan. Hän päihitti loppuottelussa Milos Raonicin suoraan kolmessa erässä. Sekanelinpelissä Henri Kontinen teki suomalaista tennishistoriaa voittamalla Grand Slam -turnauksen aikuisten tasolla ensimmäisenä suomalaisena. Hän pelasi turnauksessa Heather Watsonin parina. == Lähteet == == Aiheesta muualla == * Virallinen sivusto *
Sekajoukkue kesäolympialaisissa 1896

Ateenan vuoden 1896 olympialaisissa käytiin kilpailuja, joissa useamman kuin yhden maan urheilijat kilpailivat samassa joukkueessa. Sekajoukkueen urheilijat saavuttivat vuoden 1896 olympialaisissa kaksi mitalia, jotka molemmat tulivat tenniksen nelinpelissä. ==Mitalistit== Mitali Urheilijat Laji Tapahtuma Tennis Nelinpeli (*) Tennis Nelinpeli Tennis Nelinpeli (*) = Joissakin tilastoissa on määritetty, että kaikki tenniksen nelinpeliturnauksen mitalisijat menivät sekajoukkueille. Hopeaa saavuttaneessa joukkueessa pelannut egyptiläis-kreikkalainen Dionisios Kasdaglis oli aiemmin KOK:n tietokannassa tenniksen kaksinpelissä kreikkalainen ja nelinpelissä egyptiläinen, jolloin hän muodosti kreikkalaisen parinsa Demetrios Petrokokkinoksen kanssa sekajoukkueen. Kysymys Kasdaglisin kansalaisuudesta on aiheuttanut turhautumista niille historioitsijoille, jotka haluavat sijoittaa olympialaisten varhaiset kilpailijat yksinkertaisiin kansallisuuskategorioihin. Vuoteen 2008 asti tästä urheilijasta tiedettiin vain vähän, mutta hänen tiedettiin asuvan Egyptissä. Tuona vuonna hänen sukulaisensa vahvistivat hänen todellisen nimensä olleen Demetrius Casdagli, ja että hän oli todellisuudessa Britannian kansalainen. Perhe oli kuitenkin venäläistä alkuperää ja sai kreikkalaiset nimensä, kun Demetriuksen isoisä muutti Kreikkaan 1800-luvun alussa. Kansainvälisen olympiakomitean tilastojen mukaan hän on kuitenkin kreikkalainen. ==Lähteet== Luokka:Valtiot kesäolympialaisissa 1896 Luokka:Sekajoukkue olympialaisissa
Tenth Dimension

Tenth Dimension on Blaze Bayleyn sooloprojektin Blazen toinen albumi vuodelta 2002. Se on konseptialbumi. == Kappaleet == # # # # # # # # # # # # == Kokoonpano == * Blaze Bayley ‎– laulu * Rob Naylor ‎– basso * John Slater ‎– kitara * Jeff Singer ‎– rummut * Steve Wray ‎– kitara \+ * Andy Sneap ‎– tuottaja, äänittäjä, miksaaja == Arvostelut == * Metal Crypt: Metal Crypt * Imperiumi: 6/10 * Soundi: Blaze: Tenth Dimension Viitattu 26.10.2022. == Lähteet == == Aiheesta muualla == * * Luokka:Blaze Bayleyn albumit Luokka:Vuoden 2002 albumit
Lancy

Lancy on kaupunki Lounais-Sveitsissä, Geneven kantonissa, Geneven kaupungin lounaispuolella. Kaupungissa on runsaat 30 000 asukasta. == Sijainti== Lancy sijaitsee pari-kolme kilometriä Geneven ydinkeskustasta lounaaseen ja on Geneven taajama-alueen osa. Lancy sijaitsee Rhônejoen eteläpuolella ja Arvejoen länsipuolella. == Urheilu == Geneven jalkapallostadion () sijaitsee Lancyn alueella. == Lähteet == * * === Viitteet === == Aiheesta muualla == *
Amfreville-la-Mi-Voie

Amfreville-la-Mi-Voie on kunta Ranskan pohjoisosassa. Se sijaitsee Seine- Maritimen departementissa ja Ylä-Normandian alueella. == Paikka == Amfreville- la-Mi-Voiessa on kevyttä teollisuutta. Kaupunki sijaitsee Seinejoen lähellä, Rouenin eteläisellä esikaupunkialueella teiden D6015 ja D94 risteyksessä. == Väkiluku == 1962 1968 1975 1982 1990 1999 2006 2389 2430 2093 2509 2556 2869 3056 == Nähtävyydet == * St. Remin kirkko, 1900-luvun alusta. * Raatihuone (mairie), rakennettu vuonna 1884. * Lacosten julkinen puisto. == Katso myös == * Luettelo Seine-Maritimen kunnista == Lähteet == * INSEE == Aiheesta muualla == * Kunnan sivut (ranskaksi) * Amfreville-la-Mi-Voie Quid-sivustolla (ranskaksi) Luokka:Seine-Maritimen kunnat
Amsterdamin yliopisto

Amsterdamin yliopisto (, , lyh. UvA) on julkinen yliopisto Amsterdamissa, Hollannissa. Yliopisto perustettiin vuonna 1632 ja se on Hollannin kolmanneksi vanhin yliopistoBelzen, Jacob (2010). Towards Cultural Psychology of Religion: Principles, Approaches, Applications. ISBN 9048134919. s. 215. sekä yksi Euroopan suurimmista yliopistoista yli 30 000 oppilaallaan, lähes 5 000 työntekijälläänhttp://www.uva.nl/over-de-uva/uva-profiel/feiten-en- cijfers/feiten-en-cijfers.html sekä noin 600 miljoonan euron vuosibudjetillaan.http://www.uva.nl/en/about-the-uva/uva-profile/facts-and- figures/facts-and- figures.htmlhttp://english.uva.nl/about_the_uva/publications.cfm/1CF3B179-4A5F-4301-916E5147B74ECCA3 Sen pääkampus sijaitsee Amsterdamin keskustassa. Times Higher Education -lehden rankingissä 2015 Amsterdamin yliopisto sijoittui maailman yliopistoista sijalle 63.World University Rankings 2016-2017, Times Higher Education 2016. Viitattu 15.10.2016. ==Lähteet== == Aiheesta muualla == Luokka:Alankomaiden yliopistot Luokka:Amsterdam
Wimbledonin tennisturnaus 2016 – naisten kaksinpeli

Serena Williams oli puolustava mestari ja voitti turnauksen myös tänä vuonna. ==Sijoitetut pelaajat== # Serena Williams (mestari) # Garbiñe Muguruza (2. kierros) # Agnieszka Radwańska (4. kierros) # Angelique Kerber (loppuottelu) # Simona Halep (puolivälierät) # Roberta Vinci (3. kierros) # Belinda Bencic (2. kierros, luovutti) # Venus Williams (välierät) # Madison Keys (4. kierros) # Petra Kvitová (2. kierros) # Timea Bacsinszky (3. kierros) # Carla Suárez Navarro (4. kierros) # Svetlana Kuznetsova (4. kierros) # Samantha Stosur (2. kierros) # Karolína Plíšková (2. kierros) # Johanna Konta (2. kierros) # Elina Svitolina (2. kierros) # Sloane Stephens (3. kierros) # Dominika Cibulková (puolivälierät) # Sara Errani (2. kierros) # Anastasija Pavljutšenkova (puolivälierät) # Jelena Janković (2. kierros) # Ana Ivanović (1. kierros) # Barbora Strýcová (3. kierros) # Irina-Camelia Begu (1. kierros) # Kiki Bertens (3. kierros) # Coco Vandeweghe (4. kierros) # Lucie Šafářová (4. kierros) # Darja Kasatkina (3. kierros) # Caroline Garcia (2. kierros) # Kristina Mladenovic (1. kierros) # Andrea Petkovic (2. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== ==Lähteet== * Naisten kaksinpeli Wimbledon.comissa Luokka:Wimbledonin tennisturnaus 2016
Eino Rautaruoho

Eino Rautaruoho (20. helmikuuta 1900 Kuhmoinen – 5. lokakuuta 1979) oli suomalainen Koskenpäällä asunut kansantaiteilija, säveltäjä sekä taidemaalari. Hän työskenteli kyläseppänä, autokorjaamossa ja myllärinä. Autokorjaamossa hän oppi hitsausmenetelmän, jota hän käytti patsaita tehdessään.Suomen Kuvataiteilijamatrikkeli : Eino Rautaruoho Itseoppinut Rautaruoho teki veistoksensa romumetallista hitsaamalla ja hän oli tällä alalla uranuurtaja Suomessa. Rautaruohon teoksia oli esillä Suomen Taideakatemian 3-vuotisnäyttelyssä 1965 ja Bratislavassa Tšekkoslovakiassa 1966. Erityistä huomiota herätti 235 senttimetriä korkea Kukko, joka oli tehty vanhoista maataloustyökaluista kuten viikatteen teristä ja lapioista. Rautaruoho oli myös kansanpelimanni, hänen instrumentteinaan olivat viulu ja saha.Museo24 : Jämsän Karhupatsas == Veistoksia == * Haikara-veistos. Koskenpään kunnantalo 1967 * Karhupatsas. Jämsä 1967 * Kukko. Koskenpää-Keuruu-tien varrella 1965 * Piru. * Maahenki. == Kirjallisuutta == * Päivi Ketolainen : Rautaruoho : ei maksa paljon ihmisen ilo. Jämsän Kotiseutuyhdistys 2014 ISBN 9789526826905 == Televisio-ohjelma == TV1:n Viihdetoimitus tuotti 1969 Eino Rautaruohosta viihteellisen dokumenttiohjelman Sitä kuusta kuuleminen – Eino Rautaruoho. Ohjelma kuvattiin Rautaruohon kotimaisemissa Koskenpäällä. Käsikirjoittaja ja ohjaaja oli Erkki Pohjanheimo. Kuvaajana toimi Matti Kurkikangas. Filmille kuvattu ohjelma esitettiin Yle TV1:ssä 28.1.1969 ja uusittiin 5.5.1989. Kesto on 34’55”. Helsingin Sanomat 28.1.1969, tv-palstaHelsingin Sanomat 20.2.1970, s 9, ”Julkisuus toi turisteja ja vei työrauhan” == Lähteet == Luokka:Suomalaiset kuvanveistäjät Luokka:Suomalaiset taidemaalarit Luokka:Vuonna 1900 syntyneet Luokka:Vuonna 1979 kuolleet
Young & Rubicam

Young & Rubicam (Y&R;) oli yhdysvaltalainen maailmanlaajuinen markkinointiviestintätoimistojen ketju, jonka omisti suuri brittiläinen pörssiyhtiö WPP plc. Y&R-ketjulla; oli 186 toimistoa 90 maassa, ja ne työllistivät yhteensä noin 6 500 ihmistäEtusivu, Y&R.; Viitattu 27.6.2016.. WPP:n Young & Rubicam Brands -yksikköön kuuluivat Y&R-mainostoimistojen; lisäksi muun muassa Wunderman-suoramarkkinointi­toimistoketju (Suomessa Wunderman Helsinki Oy), Burson-Marsteller-viestintätoimistoketju (Suomessa Pohjoisranta Burson-Marsteller), yritysidentiteettiin erikoistunut Landor Associates sekä terveydenhuoltoalan markkinointiviestintään erikoistunut Sudler & Hennessey. Vuonna 2023 Young & Rubicam, samoin kuin J. Walter Thompson ja Wunderman, sulautettiin ketjuun nimeltä VML. ==Historiaa== Young & Rubicamin historia juontuu Philadelphiassa vuonna 1923 syntyneeseen mainostoimistoon, jonka perustajat olivat sikäläisessä N. W. Ayer -toimistossa työskennelleet John Orr Young ja Raymond Rubicam. Kolmen vuoden kuluttua toimisto muutti New Yorkin Madison Avenuelle, jonka numerossa 285 se toimi 87 vuotta. Raymond Rubicam palkkasi toimistoon akateemisten hakijoiden sijasta itsensä kaltaisia, vähän koulutettuja mutta erikoisia tyyppejä, ja Young & Rubicam alkoi saada mainetta luovana ja boheemina työympäristönä vapaine työaikoineen. Toisaalta Rubicam korosti myös tutkimustyön merkitystä ja vannoi, että toimiston ideat perustuivat aina tosiasioihin. Tutkimustoiminnan johtoon palkattiin Northwestern-yliopiston mainonnan ja journalismin professori George Gallup, joka kasvatti toimiston tutkimustoiminnan 400 hengen maanlaajuiseksi verkostoksi. Vuonna 1935, työskennellessään yhä Y&R;:llä, Gallup perusti haastattelututkimuksia tekevän American Institute of Public Opinion -yrityksen, joka nykyisin toimii nimellä TNS Gallup ja kuuluu Young & Rubicamin tavoin WPP:n omistuksiin. John Orr Young vetäytyi yrityksen toiminnasta jo 1934 ja myös Raymond Rubicam jäi kasvavasta ja menestyvästä yrityksestään eläkkeelle 1944 ryhtyäkseen kirjailijaksi, mutta tuo haave jäi toteutumatta. Vuonna 1988 Young & Rubicam osti vähemmistöosuuden suomalaisesta Oy Mainos Taucher Reklam Ab:stä, jonka nimeksi tuli Taucher Young & Rubicam. Yritys meni konkurssiin Suomen 1990-luvun alun lamassa. Young & Rubicam, samoin kuin J. Walter Thompson ja Wunderman poistuivat niminä käytöstä syksyllä 2023, kun omistaja WPP sulautti ne asiakaskokemukseen erikoistuneeseen ketjuun nimeltä VML, josta tuli näin maailman suurin markkinointipalveluyritys noin 30 000 työntekijällään. ==Lähteet== Luokka: Mainostoimistot
Victor Silvester

Victor Marlborough Silvester, OBE (25. helmikuuta 1900 Wembley, Middlesex, Iso-Britannia - 14\. elokuuta 1978 Ranska) oli brittiläinen tanssija, kirjailija, muusikko ja orkesterinjohtaja, jonka levyjä myytiin 75 miljoonaa kappaletta 1930-1980-luvuilla. Hän oli yksi ballroom dancen merkittävimmistä kehittäjistä 1900-luvulla.Oxford Dictionary of National BiographySilvester, Victor Marlborough (1900-1978), Who Was Who, A&C; Black (2007). Hän nai Dorothy Newtonin vuonna 1922.Silvester, Victor: Dancing is my Life: An Autobiography (1958). Toisen maailmansodan jälkeen Silvesterin orkesteri sekä viikoittainen Victor Silvester's Dancing Club -televisiosarja pitivät hänet vielä pitkään julkisuudessa. Hänen kirjansa vuodelta 1927, Modern Ballroom Dancing, oli välitön bestseller ja siitä on useita painoksia, viimeisin vuodelta 2005. Hän kirjoitti myös kymmenen muuta kirjaa, mukaan lukien omaelämäkertansa. ==Lähteet== ==Aiheesta muualla== *Victor Silvester Internet Archive -sivustolla Luokka:Vuonna 1900 syntyneet Luokka:Vuonna 1978 kuolleet Luokka:Brittiläiset muusikot Luokka:Brittiläiset kirjailijat Luokka:Brittiläiset kapellimestarit Luokka:Brittiläiset tanssijat
Eni (kirjain)

Eni (asomtavruli Ⴄ, nuskhuri ⴄ, mkhedruli ე) on 5. kirjain Georgian kolmessa kirjaimistossa.Machavariani, p. 136 Eni äännetään usein :nä. == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A4Unicode (1) U+2D04Unicode (2) U+10D4Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain E * Kyrillinen kirjain E ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
Grigor Auer

__NOTOC__ Grigor Auer (16. tammikuuta 1882 Pitkäranta – 20. joulukuuta 1967) oli suomalainen taidemaalari.Suomen Kuvataiteilijamatrikkeli : Grigor Auer Auer opiskeli Suomen Taideyhdistyksen piirustuskoulussa 1903–1904 sekä Pietarin taideakatemiassa 1904–1905 ja 1906–1907. Hän osallistui Suomen Taiteilijain näyttelyihin vuosina 1904, 1905, 1907, 1908, 1919 ja 1942. Hänen töitään oli näytteillä ulkomailla Venäjällä 1917 ja Oslossa, Göteborgissa ja Tukholmassa 1940. Auer työskenteli myös konservaattorina Pietarin Eremitaasissa 1908–1911 ja Suomessa Kansallismuseossa 1919–1921. Auer asui elämänsä aikana Pietarissa, Valamon luostarisaarella Laatokalla, Italiassa ja viimeksi Suomessa.Grigor Auer — Karjalan maisemien maalari, Etelä-Saimaa 12.8.2010 == Teoksia == * Kalastajakylä Laatokalla. * Pyhimysten silta Valamossa. * Valamon laivaranta : öljymaalaus. == Kirjallisuutta == * Grigor Auer (1882-1967) : Laatokan maalari ; toim. Timo Simanainen, Eeva Toikka ja Katja Vuorinen. Riihimäen taidemuseo, Riihimäki 2003 ISBN 9518952868 * Grigor Auer ; toim. Asko Mäkelä ; tekstit piispa Arseni ja Antti Kuusimäki. Maahenki, Helsinki 2010 ISBN 9789525652918 == Lähteet == == Aiheesta muualla == * *Suomalaisen kuvataiteen bibliografia : Grigor Auer * Taidekauden alkaessa. Syyskauden avajaisnäyttely Salan Strindbergissä, Suomen Kuvalehti, 02.09.1922, nro 35, s. 14, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1882 syntyneet Luokka:Vuonna 1967 kuolleet
Oskari Hirvikallio

Oskari Ernfrid Hirvikallio (ent. Dahlqvist, 4. huhtikuuta 1897 Sipoo – 28. maaliskuuta 1979 Helsinki) oli suomalainen taidemaalari.Suomen Kuvataiteilijamatrikkeli : Oskari Hirvikallio Hirvikallio opiskeli Taideteollisessa keskuskoulussa 1910–1915 ja Suomen Taideyhdistyksen piirustuskoulussa 1915–1918. Hän osallistui Suomen Taiteilijain näyttelyihin vuosien 1921 ja 1942 välillä sekä muun muassa Suomen Taideakatemian 3-vuotisnäyttelyyn 1965. Hänen töitään oli näytteillä ulkomailla Moskovassa 1934, Riiassa 1935 sekä Ruotsissa Nässjössä 1947 ja Norrköpingissä, Linköpingissä ja Karlstadissa 1955. Hirvikallio sai III palkinnon Dukaattikilpailussa vuonna 1923. == Teoksia == * Vanhaa Viipuria, öljymaalaus 1935 == Lähteet == == Aiheesta muualla == * Suomalaisen kuvataiteen bibliografia : Oskari Hirvikallio Luokka:Suomalaiset taidemaalarit Luokka:Vuonna 1897 syntyneet Luokka:Vuonna 1979 kuolleet
Ramazan Özcan

Ramazan Özcan ([ˈʁamazan ˈøːzdʒan]Standard Austrian pronunciation. , s. 28. kesäkuuta 1984 Hohenems) on itävaltalainen jalkapallomaalivahti, joka on turkkilaista syntyperää. Hän pelasi suurimman osan ammattilaisurastaan Saksassa. == Ura == === Seuraura === Özcan aloitti uransa SC Austria Lustenaussa vuonna 2003 ja siirtyi FC Red Bull Salzburgiin kesällä 2006. Hän siirtyi 2. Bundesliigan 1899 Hoffenheimiin talvitauolla 2007–2008 puolen vuoden lainalle. Hän pelasi kaikki 17 peliä. Syyspuolella kautta joukkue varmisti pääsyn Bundesliigan. Näissä seitsemässätoista pelissä hän päästi vain 13 maalia. Kauden päätteeksi hän allekirjoitti kolmen vuoden jatkosopimuksen, mutta 30. joulukuuta 2009 hän lähti kevätkaudeksi lainalle Beşiktaşiin Özcan siirtyi Ingolstadtiin kesällä 2011. Hän pelasi seurassa neljän kauden aikana 119 2. Bundesliigan ottelua sekä 28 bundesliigaottelua kaudella 2015–2016. Hän siirtyi Bayer Leverkuseniin 500 000 eurolla kesällä 2016. Hän pelasi seurassa kaikki kilpailut mukaan lukien vain kahdeksan ottelua ja lopetti uransa kesällä 2020. === Maajoukkueura === Özcan pelasi 24 ottelua Itävallan alle 21-vuotiaiden maajoukkueessa ja yhden pelin alle 23-vuotiaissa. Helge Payersin sairastuttua Özcan nimettiin Itävallan 23 miehen joukkueeseen EM-kilpailuihin 2008 mutta hän ei päässyt kentälle. Hän teki kansainvälisen debyyttinsä ystävyysottelussa Italiaa vastaan 20. elokuuta 2008, korvattuaan Alex Manningerin puoliajalla. Ottelu päättyi tasapeliin 2–2. Kaikkiaan hän pelasi kymmenen maaottelua, joista kolme oli MM-karsintaotteluja. == Yksityiselämä == Özcanilla on Turkin kansalaisuus. == Lähteet == == Aiheesta muualla == * Ramazan Özcan klo kicker.de (saksalainen) * Ramazan Özcan profiili klo Fussballdaten * * Ramazan Özcan – UEFA kilpailun ennätys * Ramazan Özcan – FIFA kilpailun ennätys Luokka:Itävaltalaiset jalkapallomaalivahdit Luokka:Turkkilaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Emmen (Sveitsi)

Emmen on kaupunki Keski-Sveitsissä, Luzernin kantonissa, viitisen kilometriä Luzernin kaupungista pohjoiseen. Kaupungissa on noin 30 000 asukasta. == Sijainti== Emmen sijaitsee Reussjoen ja sen sivujoen Kleine Emmen yhtymäkohdassa, jokien pohjoispuolella. == Liikenne == Moottoritiet A2 ja A14 kulkevat Emmenin kautta. SBB:n rautatiet Luzernista Emmenin kautta Olteniin ja Lenzburgiin kulkevat Emmenin päärautatieaseman, Emmenbrücken kautta. Emmenissä on Sveitsin ilmavoimien lentotukikohta. == Lähteet == * * * === Viitteet === == Aiheesta muualla == Luokka: Sveitsin kaupungit Luokka: Luzernin kantonin kunnat
Bolsenheim

Bolsenheim on kunta Bas-Rhin departementissa, Alsacessa Koillis-Ranskassa. == Katso myös == * Luettelo Bas-Rhinin kunnista == Lähteet == * Bolsenheim siitä, Communauté de communes du Pays d'Erstein Verkkosivuilla * INSEE kunta-tiedosto Luokka:Bas-Rhinin kunnat
Hannu Salonen (taloustieteilijä)

Hannu Salonen (s. 1954) on suomalainen taloustieteilijä. Hän työskentelee taloustieteen professorina Turun yliopistossa ja toimi Julkisen valinnan tutkimuskeskuksen (The Public Choice Research Centre) johtajana vuosina 2011–2013. Salonen on erikoistunut muun muassa peliteoriaan ja mikrotaloustieteeseen. Hän on koulutukseltaan valtiotieteiden tohtori.Salosen profiili , Turun yliopisto. Viitattu 27.6.2016http://www.utu.fi/fi/yksikot/tse/tutkimus/nostot/Sivut/taloustieteet- tukevat-julkista-paatoksentekoa.aspx Viitattu 27.6.2016 == Lähteet == == Aiheesta muualla == * Salosen tutkimukset IDEASissa Luokka:Suomalaiset taloustieteilijät Luokka:Suomalaiset professorit Luokka:Turun yliopiston professorit Luokka:Vuonna 1954 syntyneet Luokka:Elävät henkilöt
TV Globo

TV Globo tai vain Globo on brasilialainen televisiokanava, joka aloitti toimintansa vuonna 1965. TV Globo on yksi maailman suurimmista media-alan yhtiöistä. TV Globo omisti mm. Sotšin talviolympialaisten lähetysoikeudet Brasiliaan ja vastaa myös Rio de Janeiron kesäolympialaisten kansainvälisestä TV-signaalista. * Luokka:Vuonna 1965 perustetut televisiokanavat
Ari Freyr Skúlason

Ari Freyr Skúlason (s. 14. toukokuuta 1987 Reykjavik) on islantilainen jalkapalloilija, pelipaikaltaan vasen puolustaja. Hän edustaa Tanskan Superliigassa pelaavaa Odense BK:ta ja kuuluu myös Islannin jalkapallomaajoukkueeseen. == Seurajoukkueura == Ari siirtyi reykjaviklaisen Valurin nuorisojoukkueesta alankomaalaisen SC Heerenveenin alle 17-vuotiaiden joukkueeseen helmikuussa 2003. Pelattuaan myös Heerenveenin 19-vuotiaissa hän palasi Valuriin, nyt seuran edustusjoukkueeseen, kesällä 2005. Hän pelasi seuraavalla kaudella 11 Islannin pääsarjaottelua, joissa teki yhden maalin. Ari siirtyi kesällä 2006 ruotsalaiseen BK Häckeniin, jossa pelasi kolme Allsvenskanin ottelua. Seuran pudottua sarjasta hän pelasi seuraavana kesänä 25 Superettanin ottelua, joissa teki kaksi maalia. Hän pelasi kesällä 2007 myös kaksi UEFA-cupin karsintaottelua tehden voittomaalin Dunfermlinea vastaan, ja kaksi UEFA-cupin ottelua. Kaudelle 2008 Ari siirtyi GIF Sundsvalliin. Hän pelasi debyyttikaudellaan 27 Allsvenskanin ottelua, joissa teki yhden maalin. Seura putosi Superettaniin, jossa hän pelasi seuraavien kolmen kauden aikana 81 ottelua tehden 18 maalia. Sundsvallin palattua vuodeksi 2012 pääsarjaan hän teki kolme maalia pelaamissaan 26 ottelussa. Seuraavalla kaudella seura pelasi taas Superettanissa, jossa Ari viimeisteli 15 ottelussa seitsemän maalia. Ari siirtyi Tanskan Superliigassa pelaavaan Odenseen kesällä 2013. Hän on pelannut kesään 2016 mennessä 89 Tanskan pääsarjaottelua, joissa hän on tehnyt seitsemän maalia. == Maajoukkueura == Ari pelasi Islannin alle 17-, 19- ja 21-vuotiaiden maajoukkueissa. Ensimmäisen ottelunsa Islannin jalkapallomaajoukkuessa hän pelasi Irania vastaan marraskuussa 2009. Ensimmäisen arvokilpailujen karsintaottelunsa hän pelasi MM-karsintaottelussa Kyprosta vastaan syyskuussa 2012. Ensimmäisen arvokilpailujen lopputurnauksen ottelunsa hän pelasi Portugalia vastaan EM- kilpailuissa 2016. Ari on pelannut 28. kesäkuuta 2016 mennessä kaikkiaan 42 A-maaottelua, toistaiseksi ilman maaleja. Hän on pelannut neljä ottelua EM- lopputurnauksessa 2016 sekä yksitoista MM- ja kymmenen EM-karsintaottelua. == Lähteet == Luokka:Islantilaiset jalkapalloilijat Luokka:Vuonna 1987 syntyneet Luokka:Elävät henkilöt
Luettelo Tarton julkisista taideteoksista ja muistomerkeistä

Luettelo Tarton julkisista taideteoksista ja muistomerkeistä kattaa Tarton kaupungissa olevat pysyvästi julkisille paikoille sijoitetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä. Julkinen teos Paikka Kaupunginosa Kartalla Tekijä Paljastusvuosi Kuva Armenian ja Viron kansojen ystävyyden muistomerkki Vabaduse puiestiku, Vabaduse pst 5 Kesklinn Akop Dživanjan 1978 Friedrich Reinhold Kreutzwaldin muistomerkki Vabaduse puiestee Johannes Hirv, Martin Saks, Heiki Karro, Ants Mellik ja Mart Port 1952 Hugo Treffnerin muistomerkki Narva maantie Mati Karmin ja Tiit Trummal Isä ja poika Küüni katu Ülo Õun 1987 Jaan Tõnissonin muistomerkki Gildi katu Mati Karmin ja Tiit Trummal 1999 Jakob Hurtin muistomerkki Vanemuise tn 45A Jaak Soans ja Rein Tomingas 1994 Johan Skytten muistomerkki Lossi katu Tiiu Kirsipuu ja Ain Rööpson Kalevipoeg – Vapaussodan muistomerkki Vabaduse puiestee Ekke Väli ja Endel Taniloo 2002 Karl Ernst von Baerin muistomerkki Toomemägi tn Aleksandr Opekušin 1886 Kristjan Jaak Petersonin muistomerkki Toomemäe puisto Jaak Soans ja Allan Murdmaa 1983 Kustaa II Adolfin patsas Kuningaplats Otto Strandman, Elisabeth Tebelius-Myren 1928-1950, 1992 Nikolai Pirogovin muistomerkki Lossi katu Juhan Raudsepp, Arseni Mölder, Peeter Tarvas ja August Volberg 1952 Oskar Lutsun veistos Vabaduse puiestee Aulin Rimm ja Allan Murdmaa 1987 Peeter Põldin muistomerkki Vabaduse puiestee Ekke Väli ja Ain Rööpson 2008 Pronssisika Vabaduse puiestee Mati Karmin 2008 Stalinismin uhrien muistomerkki Pepleri tn 27 Paul Saar 1990 Suutelevat opiskelijat Raekoja plats Mati Karmin 1998 Tarton vapauttajien muistomerkki Tähtveren puisto Tähtvere rest. Toivo Kallas 2006 1932-1940, 2006 Villem Reimanin muistomerkki Toomemäen puisto Matti Varik 2004 == Lähteet == *Tartu kaart, linnaosad, kaupunginosat * * * === Viitteet === Tartto Luokka:Tartto
Pentti Kosola

Pentti Vihtori Kosola (1. toukokuuta 1909 Lapua – 29. helmikuuta 1940 Ruokolahti) oli suomalainen hävittäjälentäjä ja äärioikeistolaisen Lapuan liikkeen jäsen, joka tunnetaan suutari Erik Mätön murhaajana. Hän oli Lapuan liikkeen johtajan Vihtori Kosolan poika. Pentti Kosola kuoli talvisodan aikana ilmataistelussa. == Erik Mätön murha == Kesällä 1930 Kosola oli mukana Pohjanmaalta saapuneessa Lapuan liikkeen viiden miehen iskuryhmässä, joka saapui Viipuriin hieman ennen 19. heinäkuuta tehtyä Erik Mätön murhaa. Tarkoituksena oli muiluttaa jonkinlaisena työväenliikkeen agitaattorina pidetty Mättö rajan yli Neuvostoliiton puolelle. Häntä pahoinpideltiin ja vietiin metsään Heinjoen Pusurin kylään, jossa Kosola ampui Mätön. Tämän jälkeen lapualaiset hautasivat hänen ruumiinsa. Se löydettiin vasta seuraavana syksynä, jolloin miesten oppaana toiminut Johannes Ristseppä tunnusti murhan ja osoitti viranomaisille ruumiin kätköpaikan. Kuulusteluissa Kosola väitti olleensa humalassa ja ampuneensa tupakkaa taskustaan kaivaneen Mätön, koska luuli tämän tavoittelevan asetta. Tapaus eteni oikeuteen syksyllä 1931, jolloin jutun alkuperäinen syyttäjä lievensi Kosolan murhasyytteen syytteeksi tahattomasta taposta. Tämän jälkeen oikeuskansleri Albert Makkonen asetti toisen syyttäjän, mutta myös asiaa käsitellyt Viipurin käräjäoikeuden tuomari Erkki Saraste osoittautui lapualaismieliseksi. Lopulta korkein oikeus vahvisti Kosolan tuomioksi kahdeksan vuotta kuritushuonetta (KKO 1932 II 288).Björne, Lars: "Valkoinen" korkein oikeus 1918 - 1929. Teoksessa Pihlajamäki Heikki (toim.): Lainkäyttö läpi vuosisadan. Näkökulmia korkeimman oikeuden historiaan 1918 - 2018, s. 59 ja 68, Helsinki: Edita 2018. Presidentti P. E. Svinhufvud armahti hänet jo kahden vuoden kuluttua joulukuussa 1936. == Kuolema == Talvisodassa Kosola palveli alikersanttina Heinjoelle sijoitetussa Lentolaivue 26:ssa. Aamupäivällä 29. helmikuuta 1940 hän osallistui partiolennolle, jolta palatessa neuvostoliittolainen Polikarpov I-153 -hävittäjä hyökkäsi laivueen kimppuun Ruokolahden Rasilan kylän tuntumassa. Kosolan ohjaama Gloster Gladiator sai osuman, jolloin se syöksyi palavana Saimaan jäälle Kaukopään lahdella. Hän onnistui itse hyppäämään koneesta, mutta laskuvarjo ei avautunut ja Kosola kuoli pudotessaan jäälle. Kosolan ampui alas todennäköisesti luutnantti V. G. Mashitš, joka oli Lempaalasta operoineen hävittäjälaivueen lentäjiä. Erik Mätön murhan johdosta Kosola oli tunnettu myös Neuvostoliitossa. Radiopropagandaa levittänyt Moskovan Tiltu oli vain vuorokautta ennen Kosolan kuolemaa kutsunut häntä ”miehentappajaksi” ja todennut tämän päivien olevan luetut. Kirjailija Joppe Karhunen kuvailee Kosolan kuoleman vapaamuotoisesti tosipohjaisessa fiktiokirjassaan Talvisodan taivas. Hän käyttää Kosolasta nimeä ”Koso”. == Lähteet == Luokka:Suomalaiset hävittäjälentäjät Luokka:Lapuan liikkeessä vaikuttaneet henkilöt Luokka:Suomalaiset toisessa maailmansodassa kaatuneet Luokka:Suomalaiset murhaajat Luokka:Vuonna 1909 syntyneet Luokka:Vuonna 1940 kuolleet
Töyhtöhaukka

Töyhtöhaukka (Aviceda subcristata) on haukkojen heimoon kuuluva lintu. Sen levinneisyysaluetta on Australia, Indonesia, Papua-Uusi-Guinea, Solomonsaaret, joissa se pesii, ja lisäksi Itä-Timor. Sitä esiintyy erilaisissa metsissä, sisämaan kosteikoilla ja savanneilla. Sen kanta on vakaa. Ilmastonmuutos vaikuttaa Australian lintujen levinneisyyteen, runsauteen ja muuttoon.Birdlife.org viitattu 28.6.2016 ==Lähteet== Luokka:Töyhtöhaukat
Holborn Viaduct

Holborn Viaduct on Lontoon Cityssä sijaitseva silta ja sen kautta kulkevan kadun nimi. Silta ylittää Farringdon Streetin ja nykyään maanalaisen Fleetjoen, joka on Thamesin sivujoki. Holborn Viaduct rakennettiin vuosina 1863–1869, ja sen avajaisiin osallistui kuningatar Viktoria istumalla hevosvaunuissa, jotka kulkivat sillan alitse. Holborn Viaductin molemmissa päissä ja molemmilla puolilla on yhteensä neljä paviljonkia, joiden kautta on jalankulkuyhteys Farringdon Streetille. Sillan varrella on neljä patsasta, joiden kuvaamat naishahmot edustavat taidetta, tiedettä, maataloutta ja kaupankäyntiä. Holborn Viaductin pohjoinen sivu vaurioitui Lontoon pommituksessa 16.–17. huhtikuuta 1941. Silta entisöitiin, ja vuonna 2013 sille tehtiin läpikotainen peruskorjaus, jonka yhteydessä vuosikymmenten varrella maalatut maalikerrokset poistettiin. Sillalla olevien lohikäärmeveistosten ynnä muiden koristekuvioiden kultamaali vaihdettiin aitoon kultaan, jota kului noin 25 000 lehteä (350 grammaa). Holborn Viaductin rautatieasema avattiin vuonna 1874. Nykyään sen paikalla on City Thameslinkin asema. ==Lähteet== ==Aiheesta muualla== Luokka:Grade II -luokan rakennukset Lontoon Cityssä Luokka:Englannin tieliikennesillat Luokka:Lontoon sillat Luokka:Lontoon kadut
Sunway TaihuLight

Sunway TaihuLight (, "Taihujärven valo") on kiinalainen supertietokone, joka on tehokkaimpien tietokoneiden TOP500-listan kärkisijalla. LINPACK- testiohjelmalla mitattu tietokoneen maksimisuorituskyky on 93,02 petaflopsia. Aiemmin ykkössijaa pitäneen myös kiinalaisen supertietokoneen Tianhe-2:n maksimisuorituskyky on 33,86 PFLOPSia. Sunway TaihuLight on kokonaan Kiinassa kehitetty, kun Tianhe-2:ssa käytettiin Yhdysvalloissa valmistettuja mikrosiruja. ==Tekninen toteutus== Tietokone käyttää Shanghai High Performance IC Design Centerin suunnittelemia SW26010-suorittimia. Jokaisella SW26010-suorittimella on neljä ydinryhmää (Core Group, CG), joista jokainen koostuu 64:sta Computing Processing Elements (CPE) -ytimestä, joilla on oma muistiavaruus ja Management Processing Element (MPE) -ohjausytimestä. Ydinryhmät on yhdistetty network-on-chip-verkolla. Ydinryhmällä on myös pääsy keskusmuistiin muistinhallintayksikön avulla. CPE on 64-bittinen RISC-ydin, joka tukee vain käyttäjätasoa (ei muistinsuojausta), 256-bittisia vektorikäskyjä ja sisältää 64 KB paikallista staattista SRAM-muistia (ei välimuistia) ja 16 KB L1-välimuistin ulkoiselle muistille. Ytimellä on yksi out-of-order-liukuhihna, joka voi suorittaa 8 liukulukulaskua 64-bittisillä liukuluvuilla yhdessä kellojaksossa. Kellotaajuus on 1,45 GHz. CPE-ytimillä tehdään pääasiassa vain laskentaa. Ohjausydin MPE on 64-bittinen RISC-ydin, joka tukee käyttäjä- ja systeemitasoja käyttöjärjestelmän toteuttamiseen ja sisältää 32 KB L1-välimuistia datalle ja käskyille ja 256 KB L2-välimuistia. Ytimellä on kaksi liukuhihnaa. Jokaisessa SW26010-suorittimessa on yhteensä 260 prosessoriydintä ja lasketanoodissa 8 GB DDR3 -muistia. Kokonaisuudessaan järjestelmässä on 40960 tällaista noodia. Käyttöjärjestelmänä oleva Sunway RaiseOS perustuu Linuxiin. ==Lähteet== == Aiheesta muualla == * Tiedot TOP500-sivustolla Luokka:Supertietokoneet Luokka:Kiinan tiede ja tekniikka
Ylikylä (Kauhava)

Ylikylä on kylä Kauhavalla seututien 733 varrella. Ylikylän postinumeroalue on 62240 Huhmarkoski. Matkaa kaupungin keskustaan Ylikylästä on noin 10 kilometriä. Ylikylässä on ollut koulu, mutta sen lakkauttamisesta päätettiin vuonna 2016. == Lähteet == Luokka:Kauhavan kylät
Haarus

Haarus on Suomessa sijaitseva kylä Kauhavan kaupungissa, entisten Alahärmän ja Kortesjärven kuntien alueella. Haarus on Haarusjärven rannalla. Haaruksessa asuu neljä asukasta. Lisäksi siellä on 11 mökkiä. == Maantieto == Haarus sijaitsee Haarusjärven ympärillä. Sen runkoverkon muodostaa Haaruksentie, Haaruskankaantie sekä Laitalantie. Kaikki Haaruksen ympärivuotiset asukkaat asuvat järven länsipäässä. === Luonto === Haaruksen länsiosassa sijaitsee Haaruskangas niminen hiekkakangassa. Kankaalle on hiekanoton seurauksena muodostunut lampia. Haaruksen metsät ovat havuvoittoisia. ==== Haarusjärvi ==== Haarusjärvi on 40,8 hehtaarinen järvi Haaruksessa. Haarusjärveen laskee Kakkurilampi Kakkuriluoman kautta. Laskupaikalle on rakennettu tekosaaria turpeen/humuksen vuoksi. Haarusjärvi laskee Pirttisenjoen kautta Purmojokeen. == Palvelut == * Kauhavan kaupungin uimaranta * Haaruksen retkeilyreitistö * Leirintäalue Ruskonranta * Mökkikylä Jääskänloma ==Lähteet== Luokka:Alahärmän kylät
Jane Avril

Jane Avril (alk. Jeanne Louise Beaudon; 9. kesäkuuta 1868 – 17. tammikuuta 1943) oli ranskalainen cancan-tanssija, jota Henri de Toulouse-Lautrec kuvasi useissa teoksissaan. Avril oli kurtisaanin tytär, jolla todettiin nuorena Pyhän Vituksen taudiksi kutsuttu tanssitauti. Elämäkertansa mukaan Avril parantui taudista ryhdyttyään tanssimaan sairaalan juhlissa vaistonvaraisesti. Työskenneltyään jonkin aikaa pariisilaisessa bordellissa hän pääsi tanssimaan Moulin Rougeen vuonna 1889. Moulin Rougen omistajat tarjosivat Avrilille tilaisuutta korvata Louise Weber, joka oli siihen aikaan Pariisin kuuluisin tanssija. Avril oli luonteeltaan Weberin vastakohta, ujo ja surumielinen, mutta siitä huolimatta hänestä tuli Pariisin yöelämän tunnetuimpiin kuuluva esiintyjä. Vuonna 1896 Avril vieraili tanssiseurueen mukana Lontoossa, jossa he esiintyivät Palace Theatressa. Avril kuoli vuonna 1943, ja hänet haudattiin Père-Lachaisen hautausmaalle. Zsa Zsa Gabor esitti Jane Avrilia vuonna 1952 valmistuneessa elokuvassa Punainen mylly. Nicole Kidmanin roolihahmo elokuvassa Moulin Rouge! (2001) pohjautuu osittain Avriliin. ==Lähteet== ==Aiheesta muualla== Luokka:Ranskalaiset tanssijat Luokka:Vuonna 1868 syntyneet Luokka:Vuonna 1943 kuolleet
H&R Block

H&R; Block on yhdysvaltalainen veroilmoituksia valmistava yritys. Yrityksen pääkonttori on Kansas Cityssä, Missourissa. Yrityksen perustivat Blochin veljekset vuonna 1955. ==Lähteet== Luokka:Yhdysvaltalaiset yritykset
Creative Assembly

Creative Assembly on vuonna 1987 perustettu isobritannialainen videopelejä kehittävä yritys. Yrityksen tunnetuimpia nimekkeitä ovat muun muassa Total War -strategiapelisarja, Spartan: Total Warrior ja Alien: Isolation. == Historia == Creative Assemblyn perusti Tim Ansell vuonna 1987. Ansell aloitti tekemällä käännöksiä Spectrumille ja Sega Mega Drivelle julkaistuista peleistä PC:lle. Hän työskenteli kaksi vuotta kotoaan ennen toimistotilan hankkimista ja muiden palkkaamista. Maaliskuussa 2005 Creative Assembly siirtyi Segan omistukseen. Marraskuussa 2023 studio kertoi keskittyvänsä jatkossa reaaliaikaisiin strategiapeleihin. Yhtiö perui Hyenas-projektin syyskuussa vuosien kehityksen jälkeen kun pelin demoa oli esitelty messuilla. Tämä johti irtisanomisiin studiosta. ==Pelit== Nimi Vuosi Alusta Blood Money 1989 DOS Baal 1989 DOS Stunt Car Racer 1989 DOS Infestation 1990 DOS, FM Towns Stryx 1990 DOS Shadow of the Beast 1991 FM Towns FIFA International Soccer 1993 DOS Microcosm 1994 DOS Rugby World Cup 95 1994 DOS ARL 96 1996 DOS, Windows International Rugby League 1996 DOS, Windows AFL 98 1998 Windows ICC Cricket World Cup England 99 1999 Windows Cricket 2000 2000 Windows Shogun: Total War 2000 Windows Rugby 2001 PlayStation 2 Shogun: Total War – The Mongol Invasion 2001 Windows Medieval: Total War 2002 Windows Medieval: Total War – Viking Invasion 2003 Windows Rome: Total War 2004 Windows, Mac Rome: Total War: Barbarian Invasion 2005 Windows, Mac Spartan: Total Warrior 2005 Nintendo GameCube, PlayStation 2, Xbox Rome: Total War: Alexander 2006 Windows, Mac Medieval II: Total War 2006 Windows Medieval II: Total War: Kingdoms 2007 Windows Viking: Battle for Asgard 2008 PlayStation 3, Windows, Xbox 360 Empire: Total War 2009 Windows, Mac Stormrise 2009 PlayStation 3, Windows, Xbox 360 Napoleon: Total War 2010 Windows, Mac Sonic Classic Collection 2010 Nintendo DS Total War: Shogun 2 2011 Windows, Mac Total War: Shogun 2 – Fall of the Samurai 2012 Windows, Mac Total War Battles: Shogun 2012 Android, iOS Total War: Rome II 2013 Windows, Mac Alien: Isolation 2014 PlayStation 3, PlayStation 4, Windows, Mac, Xbox 360, Xbox One, Linux Total War: Attila 2015 Windows, Mac Total War Battles: Kingdom 2016 Windows, Mac, Android, iOS Total War: Warhammer 2016 Windows, Mac Halo Wars 2 2017 Windows 10, Xbox One Total War: Warhammer II 2017 Windows Total War: Arena 2018 Windows Total War Saga: Thrones of Britannia 2018 Windows, macOS, Linux Total War: Three Kingdoms 2019 Windows, macOS, Linux Total War Saga: Troy 2020 Total War: Warhammer III 2022 Total War: Pharaoh 2023 == Lähteet ==
Icebreaker (kappale)

Icebreaker () on norjalaislaulaja Agneten kappale, jolla hän edusti Norjaa . Se julkaistiin 27. helmikuuta 2016. Kappaleen ovat säveltäneet ja sanoittaneet Gabriel Alares, Ian Curnow ja Agnete itse. Kappale kilpaili Eurovision laulukilpailun toisessa semifinaalissa, jossa se sai 63 pistettä, jäi sijalle 13, eikä päässyt finaaliin. ==Lähteet== Luokka:Vuoden 2016 euroviisuedustuskappaleet Luokka:Norjan euroviisuedustuskappaleet